pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ธนกร”เผย ก.คลังเตรียมประกาศผลสถานะบัตรสวัสดิการแห่งรัฐในเดือนมกราคม ก่อนเริ่มใช้สิทธิ 1 มี.ค. 66 แจง”นายกฯ”ให้แนวทางแก้ปัญหาความยากจนและความเหลื่อมล้ำ
วันพุธที่ 11 มกราคม 2566
11/01/2566
“ธนกร”เผย ก.คลังเตรียมประกาศผลสถานะบัตรสวัสดิการแห่งรัฐในเดือนมกราคม ก่อนเริ่มใช้สิทธิ 1 มี.ค. 66 แจง”นายกฯ”ให้แนวทางแก้ปัญหาความยากจนและความเหลื่อมล้ํา
“ธนกร”เผย ก.คลังเตรียมประกาศผลสถานะบัตรสวัสดิการแห่งรัฐในเดือนมกราคม ก่อนเริ่มใช้สิทธิ 1 มี.ค. 66 แจง”นายกฯ”ให้แนวทางแก้ปัญหาความยากจนและความเหลื่อมล้ํา โดยเน้นจัดสวัสดิการทางสังคมอย่างเจาะจง ตรงตามความจําเป็น เหมาะสมกับกลุ่มเป้าหมาย
วันที่ 11 มกราคม 2566 นายธนกร วังบุญคงชนะ รัฐมนตรีประจําสํานักนายกรัฐมนตรี กล่าวถึงแผนการดําเนินโครงการการลงทะเบียนเพื่อสวัสดิการแห่งรัฐรอบใหม่ ในปี 2565 ซึ่งกระทรวงการคลังได้ประกาศผลสถานะการลงทะเบียนของการลงทะเบียนเพื่อสวัสดิการแห่งรัฐปี 2565 ที่โชว์สถานะการลงทะเบียนสมบูรณ์รวมทั้งสิ้น 19.64 ล้านราย จากจํานวนผู้ลงทะเบียนทั้งสิ้น 22.29 ล้านราย โดยจะทยอยประกาศผลการตรวจสอบคุณสมบัติให้ทราบภายในเดือนมกราคมนี้ และเริ่มใช้สิทธิโครงการเพื่อสวัสดิการแห่งรัฐรอบใหม่ ตั้งแต่วันที่ 1 มี.ค. 66
รัฐมนตรีประจําสํานักนายกรัฐมนตรี กล่าวอีกว่า พล.อ.ประยุทธ์ จันทร์โอชา นายกฯ และ รมว.กลาโหม ให้แนวทางในการแก้ไขปัญหาความยากจนและความเหลื่อมล้ําทางสังคมที่ดําเนินการมาอย่างต่อเนื่อง โดยเน้นการจัดสวัสดิการทางสังคมอย่างเจาะจง (Targeting) ตรงตามความจําเป็นและเหมาะสมกับกลุ่มเป้าหมาย มุ่งช่วยเหลือให้ประชาชนกลุ่มเป้าหมายหลุดพ้นจากความยากจน ขณะเดียวกัน ภาครัฐยังมีฐานข้อมูลขนาดใหญ่ (big data) สําหรับกําหนดมาตรการที่เหมาะสมเพื่อให้ทุกคนได้รับการดูแลจากภาครัฐอย่างทั่วถึง ทั้งนี้ ถือเป็นความสําเร็จของรัฐบาลในการกําจัดความยากจน แต่ยังต้องอาศัยการผลักดันนโยบายอย่างต่อเนื่องของรัฐบาลเพื่อนําพาประเทศก้าวพ้นกับดักประเทศรายได้ปานกลางสู่ความมั่นคง มั่นคั่ง ยั่งยืน ต่อไป
รัฐบาลไทย-ข่าวทำเนียบรัฐบาล-กรมการขนส่งทางบก เปิดเผยตัวเลขผู้ใช้บริการชำระภาษีรถยนต์และรถจักรยานยนต์ทั่วประเทศประจำปี 2565 ระหว่างวันที่ 1 มกราคม - 31 ธันวาคม 2565
วันพุธที่ 11 มกราคม 2566
กรมการขนส่งทางบก เปิดเผยตัวเลขผู้ใช้บริการชําระภาษีรถยนต์และรถจักรยานยนต์ทั่วประเทศประจําปี 2565 ระหว่างวันที่ 1 มกราคม - 31 ธันวาคม 2565
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) มุ่งมั่นในการยกระดับการให้บริการในการชําระภาษีรถยนต์และรถจักรยานยนต์ เพื่อสร้างมาตรฐานคุณภาพการบริการภาครัฐที่เข้าถึงและตอบโจทย์ความต้องการของประชาชน แม้ว่าในตลอดระยะเวลาหลายปีที่ผ่านมาจะเผชิญกับสถานการณ์การแพร่ระบาดโรคติดเชื้อไวรัส COVID-19 ทําให้ประชาชนไม่สะดวกเข้ามาชําระภาษี ณ สํานักงานขนส่ง ขบ. จึงได้พัฒนาระบบชําระภาษีออนไลน์ เช่น แอปพลิเคชัน DLT Vehicle Tax เว็บไซต์ ขบ. https://eservice.dlt.go.th เคาน์เตอร์เซอร์วิส แอปพลิเคชัน mPAY และ Truemoney Wallet เพื่ออํานวยความสะดวกให้ประชาชน ซึ่งได้รับความนิยมจากประชาชนอย่างมาก เนื่องจากเป็นช่องทางที่มีความสะดวก รวดเร็ว ไม่ต้องเดินทางมาที่สํานักงานขนส่งอยู่ที่ไหนก็สามารถชําระภาษีได้
ทั้งนี้ ขบ. ได้เปิดเผยตัวเลขผู้ใช้บริการชําระภาษีรถยนต์และรถจักรยานยนต์ประจําปี 2565 ระหว่างวันที่ 1 มกราคม - 31 ธันวาคม 2565 โดย ขบ. สามารถจัดเก็บภาษีรถประจําปีทั่วประเทศได้ทั้งสิ้น 33,570,808,972.57 บาท มีผู้ใช้บริการชําระภาษีรถประจําปีออนไลน์ ประกอบด้วย แอปพลิเคชัน DLT Vehicle Tax เว็บไซต์ https://eservice.dlt.go.th เคาน์เตอร์เซอร์วิส แอปพลิเคชัน mPAY และ Truemoney Wallet รวมจํานวน 759,600 คัน ส่วนการใช้บริการรับชําระภาษีรถประจําปี ณ สํานักงานขนส่งทั่วประเทศ มีผู้ใช้บริการจํานวน 26,499,407 คัน การใช้บริการเลื่อนล้อต่อภาษี (Drive Thru for Tax) จํานวน 4,615,137 คัน ออกหน่วยเคลื่อนที่ 223,581 คัน ที่ทําการไปรษณีย์ จํานวน 9,430 คัน ผ่านช่องทางธนาคาร จํานวน 31,425 คัน รวมมียอดผู้ใช้บริการชําระภาษีประจําปี 2565 ทั้งสิ้น 32,138,580 คัน ทั้งนี้ ขบ. แนะนําผู้ที่ต้องการชําระภาษีรถประจําปีสามารถชําระล่วงหน้าได้ก่อนครบอายุภาษี 90 วัน รถยนต์อายุการใช้งานเกิน 7 ปี รถจักรยานยนต์อายุการใช้งานเกิน 5 ปี รวมถึงรถที่ค้างชําระภาษีเกิน 1 ปี แต่ไม่เกิน 3 ปี สามารถนํารถเข้าตรวจสภาพ ณ สถานตรวจสภาพรถเอกชนก่อนชําระภาษีล่วงหน้าผ่านระบบออนไลน์ สําหรับผู้ที่ชําระภาษีรถประจําปีผ่านแอปพลิเคชัน DLT Vehicle Tax เมื่อมีการชําระภาษีรถประจําปีผ่านแอปพลิเคชันเรียบร้อยแล้ว สามารถเลือกให้จัดส่งเครื่องหมายการเสียภาษีและใบเสร็จรับเงินทางไปรษณีย์ ซึ่งจะได้รับภายใน 5 วันทําการนับจากวันชําระเงิน หรือเลือกพิมพ์เครื่องหมายการเสียภาษีด้วยตนเองที่ตู้รับชําระภาษีรถประจําปีอัตโนมัติ (Kiosk) ภายในสํานักงานขนส่งกรุงเทพมหานครพื้นที่ 1 - 5 โดยระหว่างที่รอรับเอกสาร ระบบจะแสดงหลักฐานการชําระภาษีรถประจําปีชั่วคราว เพื่อให้เจ้าของรถสามารถใช้เป็นหลักฐานแสดงการชําระภาษีจนกว่าจะได้รับเครื่องหมาย การเสียภาษีประจําปีจากขบ.
รองอธิบดีกรมการขนส่งทางบก กล่าวเพิ่มเติมว่า ในปี 2566 สถานการณ์การแพร่ระบาดโรคติดเชื้อไวรัส COVID-19 ได้เข้าเข้าสู่สภาวะปกติและได้มีการผ่อนคลายมาตรการต่าง ๆ จากภาครัฐ ทั้งนี้ คาดการณ์ว่าในปี 2566 จะมีประชาชนเข้ามาใช้บริการชําระภาษี ณ สํานักงานขนส่งทั่วประเทศเป็นจํานวนมาก ซึ่ง ขบ. ได้เตรียมความพร้อมและจัดเจ้าหน้าที่ในการให้บริการชําระภาษีได้อย่างเต็มศักยภาพ เพื่ออํานวยความสะดวกประชาชนให้ได้รับบริการที่สะดวก รวดเร็วต่อไป
รัฐบาลไทย-ข่าวทำเนียบรัฐบาล-Latest update of “Public Health Measures for Foreign Travelers Entering Thailand”
วันพุธที่ 11 มกราคม 2566
11/01/2566
Latest update of “Public Health Measures for Foreign Travelers Entering Thailand”
Latest update of “Public Health Measures for Foreign Travelers Entering Thailand”
January 11, 2022, Deputy Government Spokesperson Traisuree Taisaranakul disclosed that the Ministry of Public Health’s Department of Disease Control has issued the latest update of “Public Health Measures for Foreign Travelers Entering Thailand” on January 10, 2023, of which the detail is as follows:
Proof of vaccination is no longer required before entering the Kingdom
Passengers traveling from the countries that require negative RT-PCR test results before departure from Thailand (as of Jan 10, 2023: China PRC and India) must have health insurance coverage of at least US$10,000 for COVID-19 treatment that covers the duration of stay in Thailand plus 7 additional days. Quarantine officer will randomly check the proof of insurance of passengers traveling from the listed countries. If the traveler does not have proof of insurance, he/she will have to purchase the health insurance before entering the country. Those with business arrangements, including flight crews and students, may have an official letter from the host or other form of insurance to cover such need.
Holders of Thai passports and transit/transfer passengers are exempted from the health insurance checks.
Airlines must adhere to related regulation and comply with the guidance as appropriate, such as asking passengers to wear mask at all times except during meals or emergency situations.
Passengers who develop symptoms of COVID-19 while on board and on arrival are recommended to get a COVID-19 test upon arrival.
Travelers can contact the Department of Disease Control’s Hotline 1442 or visit https://ddc.moph.go.th/index.php for more information.
รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมคณะกรรมการคุ้มครองพันธุ์พืช ครั้งที่ 1/2566
วันพุธที่ 11 มกราคม 2566
กระทรวงเกษตรฯ จัดประชุมคณะกรรมการคุ้มครองพันธุ์พืช ครั้งที่ 1/2566
กระทรวงเกษตรฯ จัดประชุมคณะกรรมการคุ้มครองพันธุ์พืช ครั้งที่ 1/2566
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะกรรมการคุ้มครองพันธุ์พืช ครั้งที่ 1/2566 ณ ห้องประชุมกระทรวงเกษตรและสหกรณ์ และผ่านสื่ออินเล็กทรอนิกส์ ZOOM MEETING โดยมีประเด็นสําคัญในที่ประชุม คือ
1) คําสั่งแต่งตั้งคณะอนุกรรมการเตรียมการและยกร่างกฎหมายลําดับรองภายใต้พระราชบัญญัติคุ้มครองพันธุ์พืช พ.ศ.2542
2) คําสั่งแต่งตั้งคณะอนุกรรมการกองทุนคุ้มครองพันธุ์พืช
3) ประกาศคณะกรรมการคุ้มครองพันธุ์พืช เรื่องแนวทางหลักเกณฑ์ เงื่อนไข และลําดับความสําคัญของการใช้จ่ายเงินกองทุนคุ้มครองพันธุ์พืช พ.ศ. ...
4) ระเบียบคณะกรรมการคุ้มครองพันธุ์พืช ว่าด้วยการแบ่งผลประโยชน์ระหว่างผู้ซึ่งอนุรักษ์หรือพัฒนาพันธุ์พืชพื้นเมืองเฉพาะถิ่น พ.ศ. ...
5) การเพิกถอนหนังสือสําคัญแสดงการจดทะเบียนพันธุ์พืชใหม่ จํานวน 27 ฉบับ
ทั้งนี้ ฝ่ายเลขานุการได้รายงานความก้าวหน้าผลการประชุมชี้แจงทําความเข้าใจและรับฟังความคิดเห็นต่อการเตรียมความพร้อม กรณีเข้าเป็นภาคีอนุสัญญา UPOV ในการเจรจาเข้าร่วมความตกลง CPTPP ที่กรมวิชาการเกษตรดําเนินการ เมื่อวันที่ 22 ธันวาคม 2565 ซึ่งที่ประชุมมีมติให้ฝ่ายเลขานุการนําผลการประชุมดังกล่าวมารายงานให้คณะกรรมการทราบความคืบหน้าในการประชุมครั้งต่อไป
รัฐบาลไทย-ข่าวทำเนียบรัฐบาล-คณะผู้บริหารสถาบันพัฒนาข้าราชการฝ่ายตุลาการศาลยุติธรรม นำคณะผู้เข้าฝึกอบรมหลักสูตรการพัฒนานิติกรระดับกลาง รุ่นที่ ๑๒ เข้าศึกษาดูงาน ณ กระทรวงยุติธรรม
วันพุธที่ 11 มกราคม 2566
11/01/2566
คณะผู้บริหารสถาบันพัฒนาข้าราชการฝ่ายตุลาการศาลยุติธรรม นําคณะผู้เข้าฝึกอบรมหลักสูตรการพัฒนานิติกรระดับกลาง รุ่นที่ ๑๒ เข้าศึกษาดูงาน ณ กระทรวงยุติธรรม
คณะผู้บริหารสถาบันพัฒนาข้าราชการฝ่ายตุลาการศาลยุติธรรม นําคณะผู้เข้าฝึกอบรมหลักสูตรการพัฒนานิติกรระดับกลาง รุ่นที่ ๑๒ เข้าศึกษาดูงาน ณ กระทรวงยุติธรรม
ในวันอังคารที่ ๑๐ มกราคม ๒๕๖๖ เวลา ๐๙.๐๐ น. นายวัลลภ นาคบัว รองปลัดกระทรวงยุติธรรม ให้การต้อนรับนางสาวฉันทนา เจริญศักดิ์ รองเลขาธิการสถาบันพัฒนาข้าราชการฝ่ายตุลาการศาลยุติธรรม นายศรัณย์รัฐ ศรัณยสุนทร ผู้พิพากษาศาลชั้นต้นประจําสํานักประธานศาลฎีกา นางจุฬาลัคน์ ปราโมช ณ อยุธยา ผู้อํานวยการวิทยาลัยข้าราชการศาลยุติธรรม พร้อมคณะผู้เข้าฝึกอบรมหลักสูตรการพัฒนานิติกรระดับกลาง รุ่นที่ ๑๒ เข้าศึกษาดูงานและรับฟังการบรรยาย โดยมีนางสาวจิฬาภรณ์ ตามชู กฤษณสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา กรมคุ้มครองสิทธิและเสรีภาพ ดร.ธปภัค บูรณะสิงห์ ผู้อํานวยการกองส่งเสริมการระงับข้อพิพาท กรมคุ้มครองสิทธิและเสรีภาพ และนายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม สํานักงานปลัดกระทรวงยุติธรรม ร่วมเป็นวิทยากรบรรยาย ณ ห้องประชุม ๗-๐๑ อาคารกระทรวงยุติธรรม
โดยการศึกษาดูงานครั้งนี้คณะผู้เข้าฝึกอบรมหลักสูตรการพัฒนานิติกรระดับกลาง รุ่นที่ ๑๒ ได้รับฟังการบรรยาย หัวข้อ การไกล่เกลี่ยข้อพิพาทตามพระราชบัญญัติการไกล่เกลี่ยข้อพิพาท พ.ศ. ๒๕๖๒ การเยียวยาผู้เสียหายตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม การให้ความช่วยเหลือประชาชนในการดําเนินคดีของกองทุนยุติธรรม โดยภายหลังการบรรยายได้เปิดโอกาสให้ผู้เข้าฝึกอบรมสอบถามและแลกเปลี่ยนข้อมูลร่วมกัน
รัฐบาลไทย-ข่าวทำเนียบรัฐบาล-กรมควบคุมโรคกำหนดมาตรการสาธารณสุขในการเข้าประเทศไทยสำหรับผู้เดินทางชาวต่างชาติ มีผลตั้งแต่วันที่ 10 ม.ค. 66
วันพุธที่ 11 มกราคม 2566
11/01/2566
กรมควบคุมโรคกําหนดมาตรการสาธารณสุขในการเข้าประเทศไทยสําหรับผู้เดินทางชาวต่างชาติ มีผลตั้งแต่วันที่ 10 ม.ค. 66
กรมควบคุมโรคกําหนดมาตรการสาธารณสุขในการเข้าประเทศไทยสําหรับผู้เดินทางชาวต่างชาติ มีผลตั้งแต่วันที่ 10 ม.ค. 66
วันที่ 11 มกราคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เมื่อวันที่ 10 ม.ค. 66 กรมควบคุมโรค กระทรวงสาธารณสุข ได้กําหนดมาตรการสาธารณสุขในการเข้าประเทศไทย สําหรับผู้เดินทางชาวต่างชาติ (Public Health Measures for Foreign Travelers Entering Thailand) ซึ่งมาตราการดังกล่าวมีผลตั้งแต่วันที่ 10 ม.ค. 66 เป็นต้นไป โดยมีรายละเอียดดังนี้
1.ยกเลิกข้อกําหนดตรวจเอกสารรับวัคซีน ก่อนเดินทางเข้าประเทศไทย
2.ผู้เดินทางที่มาจากประเทศที่กําหนดให้มีผลตรวจ RT-PCR เป็นลบก่อนจะเดินทางออกจากประเทศไทย จะต้องมีประกันสุขภาพวงเงินไม่น้อยกว่า 10,000 ดอลลาร์สหรัฐ ที่ครอบคลุมกาารรักษาโควิด19 ตลอดช่วงระยะเวลาที่อยู่ในประเทศไทยและบวกเพิ่มอีก7 วัน โดยเจ้าหน้าที่ด่านควบคุมโรคติดต่อจะสุ่มตรวจเอกสารรับรองประกันสุขภาพของผู้เดินทางจากต่างประเทศดังกล่าวหากพบว่าไม่มีเอกสารประกันสุขภาพ ผู้นั้นจะต้องซื้อประกันสุขภาพก่อนเข้าเมือง
ทั้งนี้ ณ วันที่ 10 ม.ค. 66 สําหรับประเทศที่มีการกําหนดให้ผู้เดินทางมีผล RT-PCR มีผลลบก่อนจะออกจากประเทศไทย 2 ประเทศ ประกอบด้วย จีนแผ่นดินใหญ่(China Mainland) และ อินเดีย(India)
อย่างไรก็ตาม สําหรับหรับผู้ประกอบภารกิจรวมถึงลูกเรือ นักเรียน อาจจะใช้หนังสือรับรองจากหน่วยงานเจ้าภาพหรือเอกสารแสดงถึงการมีประกันรูปแบบอื่นรับรองแทน
3.ผู้ที่ถือหนังสือเดินทางไทยและผู้โดยสารที่เปลี่ยนเครื่องหรือต่อเครื่อง ได้รับการยกเว้นจากการตรวจสอบเอกสารประกันสุขภาพ
4.สายการบินต้องยึดตามข้อกําหนดที่เกี่ยวข้องและปฏิบัติตามคู่มือแนวทางตามความเหมาะสม เช่น ขอให้ผู้โดยสารสวมใส่หน้ากากตลอดการเดินทาง ยกเว้นช่วงรับประทานอาหาร หรือในภาวะฉุกเฉิน
5.ผู้โดยสารที่มีอาการของโรคโควิด19 ระหว่างเดินทาง ได้รับการแนะนําให้รับการตรวจโควิด19 เมื่อเดินทางมาถึงจุดหมาย
สําหรับผู้มีข้อคําถามสามารถติดต่อสายด่วนกรมควบคุมโรค 1422 หรือศึกษาข้อมูลที่เว็บไซต์ https://ddc.moph.go.th/index.php
รัฐบาลไทย-ข่าวทำเนียบรัฐบาล-รองปลัด กษ. เป็นประธานการประชุมคณะทำงานป้องกันและกำจัดโรคใบด่างมันสำปะหลัง
วันพุธที่ 11 มกราคม 2566
รองปลัด กษ. เป็นประธานการประชุมคณะทํางานป้องกันและกําจัดโรคใบด่างมันสําปะหลัง
การประชุมคณะทํางานป้องกันและกําจัดโรคใบด่างมันสําปะหลัง
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะทํางานป้องกันและกําจัดโรคใบด่างมันสําปะหลัง ครั้งที่ 1/2566 ณ ห้องประชุมกระทรวงเกษตรและสหกรณ์ โดยที่ประชุมได้มีประเด็นสําคัญ ดังนี้
1) สถานการณ์การระบาดของโรคใบด่างมันสําปะหลัง
2) มาตรการจัดการโรคใบด่างมันสําปะหลังและการดําเนินการตามแผนปฏิบัติการ
3) แนวทางการสํารวจโรคใบด่างมันสําปะหลัง
4) การบริหารจัดการท่อนพันธุ์มันสําปะหลังในฤดูปลูกถัดไป
5) ข้อเสนอแนวทางการแก้ไขปัญหาโรคไวรัสใบด่างมันสําปะหลัง ของสมาคมชาวไร่มันสําปะหลังแห่งประเทศไทย โดยแบ่งเป็น 3 ระยะคือ
5.1) มาตรการระยะสั้น แก้ไขปัญหาเร่งด่วนที่สุด ในพื้นที่สีแดง โดยใช้ท่อนพันธุ์สะอาดขยายพันธุ์
5.2) มาตรการระยะกลาง แก้ไขปัญหาการขาดแคลนท่อนพันธุ์ทนทานต่อโรค สนับสนุนให้เกษตรกรทําแปลงขยายพันธุ์ทนทานไว้แจกจ่ายขยายพันธุ์ด้วยเกษตรกรกันเอง โดยที่รัฐไม่ต้องเสียงบประมาณจัดซื้อท่อนพันธุ์ทนทานโรคแจกทุกๆปี
5.3) มาตรการระยะยาว แก้ไขโดยใช้พันธุ์ต้านทานโรค มาทดแทนพันธุ์ที่อ่อนแอต่อโรคทั้งหมด จึงต้องเริ่มขยายพันธุ์ต้านทาน ณ ตอนนี้ และมาตรการเฝ้าระวัง ติดตามการแพร่ระบาดของโรคใบด่างโดยใช้เทคโนโลยีทันสมัย เพื่อให้ได้ข้อมูลของโรคอย่างชัดเจนและแม่นยํา เพื่อวางแผนการป้องกันการแพร่ระบาดของโรคอย่างมีประสิทธิผลต่อไป
รัฐบาลไทย-ข่าวทำเนียบรัฐบาล-บขส. จัด Market Sounding ฟังเสียงนักลงทุนภาคเอกชนร่วมลงทุนพัฒนาที่ดินฯ 4 แปลง แยก ไฟฉาย - ชลบุรี - ปิ่นเกล้า - เอกมัย
วันพุธที่ 11 มกราคม 2566
บขส. จัด Market Sounding ฟังเสียงนักลงทุนภาคเอกชนร่วมลงทุนพัฒนาที่ดินฯ 4 แปลง แยก ไฟฉาย - ชลบุรี - ปิ่นเกล้า - เอกมัย
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เป็นประธานในพิธีเปิดการรับฟังความคิดเห็นเพื่อประเมินความสนใจจากกลุ่มนักลงทุน (Market Sounding) สําหรับการให้เอกชนลงทุนพัฒนาที่ดินในกรรมสิทธิ์ของบริษัท ขนส่ง จํากัด จํานวน 4 แปลง ประกอบด้วย 1. ที่ดินบริเวณแยกไฟฉาย 2. ที่ดินบริเวณสถานีเดินรถชลบุรี จังหวัดชลบุรี 3. ที่ดินบริเวณสถานีขนส่งผู้โดยสารกรุงเทพ (ปิ่นเกล้า) และ 4. ที่ดินบริเวณสถานีขนส่งผู้โดยสารกรุงเทพ (เอกมัย) โดยมีหน่วยงานที่เกี่ยวข้อง ทั้งจากนักลงทุนภาคเอกชน สถาบันการเงิน และหน่วยงานต่าง ๆ ที่เกี่ยวข้องเข้าร่วมฯ ณ ห้อง MAGIC 3 โรงแรมมิราเคิล แกรนด์ คอนเวนชั่น กรุงเทพมหานคร
กรรมการผู้จัดการใหญ่ บขส. เปิดเผยว่า บขส. ได้เล็งเห็นถึงความสําคัญของการประเมินความสนใจของนักลงทุนภาคเอกชน (Market Sounding) จึงได้มีการจัดงานครั้งนี้ขึ้น เพื่อที่ บขส. จะได้นําข้อมูลที่ได้รับไปประกอบการพิจารณาขั้นตอนการคัดเลือกเอกชน จัดทํารูปแบบและเงื่อนไขการลงทุน เพื่อตอบสนองแรงจูงใจจากนักลงทุน ประกอบกับการเดินหน้าพัฒนาพื้นที่เชิงพาณิชย์ของ บขส. สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และคณะกรรมการบริษัทฯ ที่ให้ บขส. หารายได้เพิ่มขึ้น ทดแทนรายได้ค่าโดยสารที่หายไป ทั้งนี้ หลังการรับฟังความคิดเห็นจากนักลงทุน บขส. จะประกาศข้อกําหนดและเงื่อนไขการบริหารโครงการพัฒนาพื้นที่ (TOR) เพื่อเชิญชวนให้เอกชนเสนอแผนพัฒนาพื้นที่บริเวณแยกไฟฉาย พื้นที่ 3 ไร่เศษ และสถานีเดินรถชลบุรี จังหวัดชลบุรี พื้นที่ 5 ไร่เศษ ภายในเดือน มีนาคม พ.ศ. 2566 ผู้ที่สนใจสามารถติดต่อสอบถามได้ที่ อีเมล [emailprotected] โทรศัพท์ 0-2537-8331, 0-2936-2895
ส่วนพื้นที่บริเวณสถานีขนส่งผู้โดยสารกรุงเทพ (ปิ่นเกล้า) พื้นที่ 15 ไร่ และสถานีขนส่งผู้โดยสารกรุงเทพ (เอกมัย) พื้นที่ 7 ไร่เศษ อยู่ระหว่างศึกษาข้อมูลโครงการนําเสนอค่าตอบแทนและการลงทุนในอนาคตซึ่ง บขส. จะเปิดรับฟังความคิดเห็นผู้มีส่วนได้เสีย เนื่องจากสถานีขนส่งฯ ทั้ง 2 แห่ง ยังเปิดให้บริการเดินรถอยู่ และในอนาคตอาจย้ายจุดจอดรถตู้จากสถานีขนส่งฯ (สายใต้) ปิ่นเกล้า ไปรวมที่สถานีขนส่งฯ (สายใต้) บรมราชชนนี ขณะที่สถานีเอกมัย มีแผนปรับเปลี่ยนจุดจอดเช่นเดียวกัน โดยจะมีการย้ายรถโดยสารออกทั้งหมดไปให้บริการ ณ สถานที่ ที่เหมาะสม ซึ่งอยู่ระหว่างเจรจาหารือ เพื่อให้ได้ข้อสรุป คาดว่าผลศึกษาจะแล้วเสร็จภายในปี
ทั้งนี้ บขส. ประเมินว่า ในการพัฒนาพื้นที่เชิงพาณิชย์ โดยเปิดให้เอกชนลงทุนเช่าพื้นที่ ระยะเวลาสูงสุด 30 ปี ตามที่กฎหมายกําหนด บขส. จะได้รับค่าตอบแทนค่าเช่า และค่าธรรมเนียม ในพื้นที่ 3 แห่ง รวมประมาณ 1,094 ล้านบาท แบ่งเป็น พื้นที่สามแยกไฟฉาย 190 ล้านบาท พื้นที่สถานีเดินรถชลบุรี 364 ล้านบาท และสถานีฯ ปิ่นเกล้า 540 ล้านบาท ส่วนที่ดินเอกมัย อยู่ระหว่างดําเนินการเพื่อพิจารณาให้ได้ข้อสรุปต่อไป
รัฐบาลไทย-ข่าวทำเนียบรัฐบาล-จับกัง 1 ห่วง เหตุเครื่องบดย่อยยางทำลูกจ้างเสียชีวิต สั่ง กสร.จับมือ สปส. ลงพื้นที่หาสาเหตุและช่วยเหลือทันที
วันพุธที่ 11 มกราคม 2566
11/01/2566
จับกัง 1 ห่วง เหตุเครื่องบดย่อยยางทําลูกจ้างเสียชีวิต สั่ง กสร.จับมือ สปส. ลงพื้นที่หาสาเหตุและช่วยเหลือทันที
จับกัง 1 ห่วง เหตุเครื่องบดย่อยยางทําลูกจ้างเสียชีวิต สั่ง กสร.จับมือ สปส. ลงพื้นที่หาสาเหตุและช่วยเหลือทันที
รมว.แรงงาน ห่วงเหตุลูกจ้างถูกเครื่องบดย่อยยางดึงร่างเข้าไปทําให้เสียชีวิต จังหวัดบุรีรัมย์ สั่งกรมสวัสดิการและคุ้มครองแรงงาน (กสร.) ร่วมกับสํานักงานประกันสังคม (สปส.) ลงพื้นที่ตรวจสอบหาสาเหตุ และเร่งช่วยเหลือให้ญาติได้รับสิทธิประโยชน์ที่พึงได้รับตามกฎหมาย โดยเชิญนายจ้างสอบ 12 มกราคมนี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงอุบัติเหตุลูกจ้างถูกเครื่องจักรซึ่งเป็นเครื่องบดย่อยยางดึงร่างเข้าไปทําให้เสียชีวิต ว่า ทันทีที่ทราบข่าว ผมขอแสดงความเสียใจกับครอบครัวลูกจ้างผู้เสียชีวิต พร้อมได้สั่งการให้กรมสวัสดิการและคุ้มครองแรงงาน ส่งพนักงานตรวจความปลอดภัย สํานักงานสวัสดิการและคุ้มครองแรงงานจังหวัดบุรีรัมย์ และศูนย์ความปลอดภัยในการทํางานเขต 3 (นครราชสีมา) ลงพื้นที่ร่วมกับเจ้าหน้าที่สํานักงานประกันสังคมจังหวัดบุรีรัมย์ ตรวจสอบหาสาเหตุ และเร่งดําเนินการช่วยเหลือให้ได้รับสิทธิประโยชน์ตามกฎหมายทันที เบื้องต้นได้รับรายงานว่า เหตุเกิดเมื่อวันที่ 10 มกราคม 2566 เวลาประมาณ 22.30 น. สถานที่เกิดเหตุสถานประกอบกิจการในอําเภอประโคนชัย จังหวัดบุรีรัมย์ ประกอบกิจการผลิตและจําหน่ายยางพารา มีลูกจ้างประมาณ 1,092 คน ทํางานประจําแผนกเครื่องจักร จํานวน 47 คน โดยมีนายศุภชัย ศรีผง อายุ 31 ปี ลูกจ้างผู้เสียชีวิต กําลังปฏิบัติงานที่แผนกเครื่องจักรอยู่ ขณะเกิดเหตุได้นําแผ่นยางเพื่อใส่เครื่องบดย่อยยาง ซึ่งแผ่นยางได้ติดค้างที่เครื่องบดย่อยยาง นายศุภชัยฯ จึงได้โน้มตัวเข้าไปดึงแผ่นยางออก โดยไม่ได้ปิดสวิตช์หยุดเครื่องจักร ทําให้ตัวนายศุภชัยฯ ถูกเครื่องบดย่อยยางดึงเข้าไปในเครื่องพร้อมแผ่นยางเป็นเหตุให้เสียชีวิตทันที ซึ่งพนักงานตรวจความปลอดภัย สสค.บุรีรัมย์ ได้มีหนังสือเชิญนายจ้าง และ ผู้ที่เกี่ยวข้องมาสอบข้อเท็จจริงเพิ่มเติมในวันที่ 12 มกราคม 2566 และสํานักงานประกันสังคมจังหวัดบุรีรัมย์ได้เร่งดําเนินการให้ความช่วยเหลือตามสิทธิประโยชน์ต่าง ๆ ที่ญาติลูกจ้างผู้เสียชีวิตพึงได้รับตามกฎหมายต่อไป
ด้านนายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า ขณะนี้อยู่ระหว่างพนักงานตรวจความปลอดภัย สสค.บุรีรัมย์ และ ศปข. 3 ร่วมกันตรวจสอบข้อเท็จจริงเพิ่มเติมว่านายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวง กําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับเครื่องจักร ปั้นจั่น และหม้อน้ํา พ.ศ. 2564 หรือไม่ หากพบว่านายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป
นายบุญสงค์ ทัพชัยยุทธ์ เลขาธิการสํานักงานประกันสังคม (สปส.) กล่าวเพิ่มว่า ในส่วนของสํานักงานประกันสังคม โดย สปส.บุรีรัมย์ ได้ตรวจสอบแล้วพบว่า ลูกจ้างผู้เสียชีวิตรายนี้ เป็นผู้ประกันตนตามกฎหมาย จะมีสิทธิได้รับสิทธิประโยชน์ อาทิ ค่าจัดการงานศพ จํานวน 50,000 บาท เงินทดแทนให้แก่ทายาท 70% ของค่าจ้าง จํานวน 10 ปี เงินบําเหน็จชราภาพ (อยู่ระหว่างการตรวจสอบ) และสิทธิอื่นๆ ที่ญาติผู้เสียชีวิตพึงได้รับ ในเบื้องต้นนายจ้างจะรับผิดชอบค่าใช้จ่ายเกี่ยวกับงานศพทั้งหมด ส่วนเงินช่วยเหลืออื่นๆ อยู่ระหว่างการพิจารณาเพิ่มเติมให้ญาติลูกจ้างที่เสียชีวิตต่อไป
รัฐบาลไทย-ข่าวทำเนียบรัฐบาล-กรมทางหลวงชนบท ส่งเสริมเศรษฐกิจในพื้นที่ กระจายรายได้สู่ชุมชน ตามนโยบายของรัฐมนตรีว่าการกระทรวงคมนาคม เชิญชวนประชาชนเดินทางท่องเที่ยวบนถนนสาย สพ.4042 สพ.3043 และ สพ.4002
วันพุธที่ 11 มกราคม 2566
กรมทางหลวงชนบท ส่งเสริมเศรษฐกิจในพื้นที่ กระจายรายได้สู่ชุมชน ตามนโยบายของรัฐมนตรีว่าการกระทรวงคมนาคม เชิญชวนประชาชนเดินทางท่องเที่ยวบนถนนสาย สพ.4042 สพ.3043 และ สพ.4002
สู่จุดกางเต็นท์เขื่อนกระเสียวและอ่างเก็บน้ําลําตะเพิน อําเภอด่านช้าง จังหวัดสุพรรณบุรี
กรมทางหลวงชนบท (ทช.) กระทรวงคมนาคม เชิญชวนประชาชนเดินทางท่องเที่ยวบนถนนทางหลวงชนบทสาย สพ.4042 ถนนทางหลวงชนบทสาย สพ.3043 และถนนทางหลวงชนบทสาย สพ.4002 จังหวัดสุพรรณบุรี เข้าสู่ริมเขื่อนกระเสียวและอ่างเก็บน้ําลําตะเพิน อําเภอด่านช้าง จังหวัดสุพรรณบุรี ซึ่งเป็นการสนับสนุนเส้นทางและส่งเสริมเศรษฐกิจการท่องเที่ยวในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
เขื่อนกระเสียว อําเภอด่านช้าง จังหวัดสุพรรณบุรี เป็นสถานที่พักผ่อนสําหรับประชาชน และนักท่องเที่ยวที่ต้องการความสงบ ใกล้ชิดธรรมชาติ หากนักท่องเที่ยวเดินทางจากกรุงเทพฯ หรือเขตปริมณฑล ใช้เวลาไม่นาน เหมาะสําหรับทุกวัยที่ชื่นชอบในการท่องเที่ยวเชิงธรรมชาติ โดยบริเวณจุดกางเต็นท์สําหรับนักท่องเที่ยวที่ชอบการพักผ่อนใกล้ชิดธรรมชาติมีให้เลือกหลายจุด ซึ่งสํานักงานทางหลวงชนบทที่ 18 (สุพรรณบุรี) แขวงทางหลวงชนบทสุพรรณบุรี หมวดบํารุงทางหลวงชนบทด่านช้าง มีจุดกางเต็นท์ที่อยู่ในความดูแลรับผิดชอบ ซึ่งหากประชาชนและนักท่องเที่ยวที่สนใจ สามารถเดินทางได้ดังนี้
1. ถนนทางหลวงชนบทสาย สพ.3043 โดยเริ่มต้นเดินทางจากตัวเมืองจังหวัดสุพรรณบุรี เดินทางบนถนน ทล.321 แล้วมุ่งหน้าต่อมาที่ถนน ทล.3038 เลี้ยวซ้าย เข้าสู่ถนน ทล.3264 จนถึง กม. ที่ 16+000 เลี้ยวขวาเข้าสู่ถนน ทล.333 ถึงสี่แยกหอนาฬิกาอําเภอด่านช้าง เลี้ยวซ้ายมุ่งหน้าเข้าไปประมาณ กม. ที่ 1+600 ให้เลี้ยวขวาเข้าสู่ถนนทางหลวงชนบท สพ.3043 ตรงไปถึง กม. ที่ 3+500 จะถึงบ้านสวนขวัญ มุ่งหน้าตรงไปอีกประมาณ 100 เมตร ให้เลี้ยวซ้ายจะถึงไร่ชมอิน
2. ถนนทางหลวงชนบทสาย สพ.4002 โดยใช้ถนน ทล.3086 ถึง กม. ที่ 100+050 ให้เลี้ยวขวาเข้าสู่ถนนทางหลวงชนบทสาย สพ.4002 มุ่งหน้าตรงไปถึง กม. ที่ 7+900 เลี้ยวขวา 230 เมตร และสังเกตป้ายตามทาง เพื่อไปยังบ้านไร่ท้ายเขื่อน หรือเลี้ยวซ้ายไปยังถนนทางหลวงชนบทสาย สพ.4002 กม. ที่ 10+000 เลี้ยวขวา 230 เมตร และสังเกตป้ายตามทาง เพื่อไปยังหาดทรายท้ายเขื่อน อีกหนึ่งสถานที่อ่างเก็บน้ําลําตะเพิน มุ่งหน้ามาที่ถนน ทล.3086 ถึง กม. ที่ 66+100 เลี้ยวขวาเข้า ทล.3480 ถึง กม. ที่ 13+600 ให้เลี้ยวขวาเข้าสู่เส้นถนนทางหลวงชนบทสาย สพ.4042 มุ่งหน้าตรงเข้าไปถึง กม. ที่ 4+200 ให้เลี้ยวขวามุ่งหน้าตรงเข้าไปอีก 1.6 กิโลเมตร เบี่ยงขวาจะถึงไร่แตงโมชายสิบ เบี่ยงซ้ายถึง Thammachard Campground (ลานกางเต็นท์ธรรมชาติ) ส่วนเส้นทางไร่คงเดือน ให้มุ่งหน้าจากถนนทางหลวงชนบทสาย สพ.4042 ต่อจากทางแยกเดิม ถึง กม. ที่ 5+000 ให้เลี้ยวขวา ตรงเข้ามา 1 กิโลเมตร แล้วเลี้ยวขวาตรงมา 500 เมตร จะถึงไร่คงเดือนแคมป์ปิ้ง
ทั้งนี้ ทช. ขอความร่วมมือประชาชนโปรดระมัดระวังในการขับขี่ และโปรดสังเกตป้ายจราจร เพื่อความปลอดภัยในการเดินทางของประชาชน โดยประชาชนสามารถสอบถามข้อมูลเพิ่มเติมได้ที่หมวดบํารุงทางหลวงชนบทด่านช้าง โทร. 0 3544 0965 หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดินสะสม ณ สิ้นไตรมาส 1 ปีงบประมาณ 2566 จำนวน 60,546 ล้านบาท คิดเป็นร้อยละ 40 ของเป้าหมายทั้งปี”
วันพุธที่ 11 มกราคม 2566
11/01/2566
“สคร. จัดเก็บเงินนําส่งรายได้แผ่นดินสะสม ณ สิ้นไตรมาส 1 ปีงบประมาณ 2566 จํานวน 60,546 ล้านบาท คิดเป็นร้อยละ 40 ของเป้าหมายทั้งปี”
ณ สิ้นไตรมาส 1 ปีงบประมาณ 2566 (1 ตุลาคม 2565 - 31 ธันวาคม 2565) สคร. สามารถจัดเก็บเงินนําส่งรายได้แผ่นดินฯ รวมทั้งสิ้นจํานวน 60,546 ล้านบาท หรือคิดเป็นร้อยละ 40 ของเป้าหมายการจัดเก็บในปีงบประมาณ 2566
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในปีงบประมาณ 2566 สคร. มีเป้าหมายในการจัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (เงินนําส่งรายได้แผ่นดินฯ) จํานวน 149,600 ล้านบาท โดย ณ สิ้นไตรมาส 1 ปีงบประมาณ 2566 (1 ตุลาคม 2565 - 31 ธันวาคม 2565) สคร. สามารถจัดเก็บเงินนําส่งรายได้แผ่นดินฯ รวมทั้งสิ้นจํานวน 60,546 ล้านบาท หรือคิดเป็นร้อยละ 40 ของเป้าหมายการจัดเก็บในปีงบประมาณ 2566 ซึ่งสูงกว่าประมาณการสะสมจํานวน 18,940 ล้านบาท โดยเงินนําส่งรายได้แผ่นดินส่วนใหญ่มาจากบริษัท ปตท. จํากัด (มหาชน) การไฟฟ้าส่วนภูมิภาค สํานักงานสลากกินแบ่งรัฐบาล ธนาคารออมสิน และการไฟฟ้านครหลวง เป็นต้น ทั้งนี้ รัฐวิสาหกิจที่นําส่งรายได้แผ่นดินสะสมสูงสุด 10 อันดับแรก ณ สิ้นไตรมาส 1 ปีงบประมาณ 2566 มีดังนี้
หน่วย : ล้านบาท
ลําดับที่   รัฐวิสาหกิจ   เงินนําส่งรายได้แผ่นดิน
1   บริษัท ปตท. จํากัด (มหาชน)  18,979
2   การไฟฟ้าส่วนภูมิภาค   8,637
3   สํานักงานสลากกินแบ่งรัฐบาล  8,505
4   ธนาคารออมสิน   8,055
5   การไฟฟ้านครหลวง   3,804
6   ธนาคารอาคารสงเคราะห์ 2,731
7   การท่าเรือแห่งประเทศไทย  2,577
8   การทางพิเศษแห่งประเทศไทย  2,011
9   การไฟฟ้าฝ่ายผลิตแห่งประเทศไทย 1,500
10   การประปานครหลวง   1,204
11  อื่นๆ    2,543
รวม      60,546
หมายเหตุ : ข้อมูลเงินนําส่งรายได้แผ่นดินของรัฐวิสาหกิจที่กระทรวงการคลัง โดย สคร. จัดเก็บ ไม่รวมเงินนําส่งรัฐประเภทอื่น เช่น ภาษีหรือค่าธรรมเนียมอื่นๆ
ปีงบประมาณ 2566 เป็นการจัดเก็บเงินนําส่งรายได้แผ่นดินจากผลประกอบการในปี 2565 ทั้งนี้ ณ สิ้นไตรมาส 1 มีเงินนําส่งรายได้แผ่นดินฯ สะสมสูงกว่าประมาณการสะสม เนื่องจากรัฐวิสาหกิจบางแห่งสามารถนําส่งรายได้แผ่นดินสูงกว่าที่ประมาณการไว้ และรัฐวิสาหกิจบางแห่งนําส่งเงินรายได้แผ่นดินโดยเป็นรายการค้างนําส่งจากปีก่อนซึ่งไม่ได้ประมาณการไว้ในปีงบประมาณ 2566 อย่างไรก็ดี สคร. จะกํากับติดตามการนําส่งรายได้แผ่นดินของรัฐวิสาหกิจอย่างใกล้ชิด โดยจะพิจารณาผลประกอบการ มาตรการของภาครัฐ และการลงทุนของรัฐวิสาหกิจ เพื่อให้การจัดเก็บเงินนําส่งรายได้แผ่นดินฯ เป็นกลไกในการช่วยรักษาเสถียรภาพทางการคลังต่อไป
สํานักงานคณะกรรมการนโยบายรัฐวิสาหกิจ สํานักนโยบายและแผนรัฐวิสาหกิจ
โทร. 0 2298 5880 - 7 ต่อ 3153
รัฐบาลไทย-ข่าวทำเนียบรัฐบาล-GISTDA ชวนน้องๆ ท่องอวกาศในงานวันเด็กแห่งชาติ 2566 ที่ Space Inspirium จังหวัดชลบุรี
วันพุธที่ 11 มกราคม 2566
GISTDA ชวนน้องๆ ท่องอวกาศในงานวันเด็กแห่งชาติ 2566 ที่ Space Inspirium จังหวัดชลบุรี
สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ GISTDA กระทรวงการอุดมศึกษา วิทยาศาสตร์ วิจัย และนวัตกรรม หรือ อว. ขอเชิญชวนเยาวชนไทยท่องอวกาศกับกิจกรรมวันเด็กแห่งชาติ ประจําปี 2566 ในวันเสาร์ที่ 14 มกราคม 2566 ณ GISTDA Space Inspirium
สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ GISTDA กระทรวงการอุดมศึกษา วิทยาศาสตร์ วิจัย และนวัตกรรม หรืออว. ขอเชิญชวนเยาวชนไทยท่องอวกาศกับกิจกรรมวันเด็กแห่งชาติ ประจําปี 2566 ในวันเสาร์ที่ 14 มกราคม 2566 ณ GISTDA Space Inspiriumอําเภอศรีราชา จังหวัดชลบุรี เข้าชมฟรีตลอดงาน!!!
นางสาวปราณปริยา วงค์ษา ผู้อํานวยการสํานักเครือข่ายองค์ความรู้ของ GISTDA เผยว่า ปีนี้เราได้จัดกิจกรรมและแคมเปญเพื่อต้อนรับน้องๆ และบรรดาผู้ปกครองที่จะมาร่วมงานอย่างเต็มที่ โดย highlight สําคัญที่ไม่ควรพลาดเป็นอย่างยิ่ง นั่นคือ การเปิดโซนนิทรรศการใหม่ล่าสุดที่ชื่อว่า GRAVITY ที่จะทําให้ทุกคนได้เสมือนลอยอยู่ในอวกาศที่เวิ้งว้างและไม่มีที่สิ้นสุด แต่มีความสวยงามที่น่าค้นหา ซึ่งถือเป็นเสน่ห์ของอวกาศ นอกจากนี้ ยังมีกิจกรรมอื่นๆ ที่น่าสนใจ อาทิ การแต่งชุดธีมอวกาศถ่ายรูปและเช็คอิน กิจกรรม Walk rally กับการเก็บฐานกิจกรรมภายในงานให้ครบ 5 ฐาน และกิจกรรมเวทีอวกาศที่ชวนตะลึงไปกับ “โชว์วิทย์ สุดว้าวว” รวมถึงกิจกรรมอื่นๆ เพื่อร่วมสนุกลุ้นรับของรางวัลตลอดงาน
นางสาวปราณปริยาฯ กล่าวอีกว่า ขอเชิญชวนน้องๆ ที่สนใจเรื่องของอวกาศได้มาเที่ยวชมและร่วมสนุกกับกิจกรรมที่จะช่วยเสริมสร้างองค์ความรู้ด้านเทคโนโลยีอวกาศและภูมิสารสนเทศที่ทาง GISTDA จัดเตรียมไว้ให้เพื่อต้อนรับวันเด็กแห่งชาติปีนี้ หากท่านใดยังไม่เคยมาหรือมาไม่ถูก ท่านสามารถเปิด google map และพิมพ์ว่า space inspirium รับรองท่านจะถึงที่หมายอย่างถูกต้องค่ะ โดยงานจะมีขึ้นในวันเสาร์ที่ 14 มกราคม 2566 ตั้งแต่เวลา09:00 – 15:00 น. @Space Inspirium อําเภอศรีราชา จังหวัดชลบุรี และขอย้ําว่างานนี้เข้าชมฟรีตลอดงานนะคะ
รัฐบาลไทย-ข่าวทำเนียบรัฐบาล-“สาธิต” ลุยต่อ เสริมศักยภาพ “อสม. ระยอง” อำเภอแกลง และ อำเภอบ้านค่าย
วันอาทิตย์ที่ 29 มกราคม 2566
“สาธิต” ลุยต่อ เสริมศักยภาพ “อสม. ระยอง” อําเภอแกลง และ อําเภอบ้านค่าย
รัฐมนตรีช่วยว่าการกระทรวงสาธารณสุข เปิดประชุมพัฒนาศักยภาพ อสม. ในการเฝ้าระวัง ป้องกันและควบคุมโรคโควิด 19 ในชุมชน จ.ระยอง เพิ่มเติมอีก 2 อําเภอ เพื่อฟื้นฟูความรู้และยกระดับเป็น อสม.หมอประจําบ้าน พร้อมย้ําให้ยึดอุดมการณ์จิตอาสา ร่วมดูแลผู้สูงอายุตาม
รัฐมนตรีช่วยว่าการกระทรวงสาธารณสุข เปิดประชุมพัฒนาศักยภาพ อสม. ในการเฝ้าระวัง ป้องกันและควบคุมโรคโควิด 19 ในชุมชน จ.ระยอง เพิ่มเติมอีก 2 อําเภอ เพื่อฟื้นฟูความรู้และยกระดับเป็น อสม.หมอประจําบ้าน พร้อมย้ําให้ยึดอุดมการณ์จิตอาสา ร่วมดูแลผู้สูงอายุตามนโยบาย และเร่งเชิญชวนประชาชนฉีดวัคซีนให้ครบ 4 เข็ม เพื่อเสริมภูมิคุ้มกัน
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดการประชุมแลกเปลี่ยนเรียนรู้และพัฒนาศักยภาพ อสม.ในการเฝ้าระวัง ป้องกัน และควบคุมโรคโควิด19 ในชุมชน จังหวัดระยอง ปี 2566 เพิ่มเติมอีก 2 อําเภอ 1,800 คน ได้แก่ อสม.อําเภอแกลง จํานวน 800 คน ในวันที่ 28 มกราคม 2566 ณ ที่ว่าการอําเภอแกลง และ อสม.อําเภอบ้านค่าย จํานวน 1,000 คน ในวันที่ 29 มกราคม 2566 ณ ศาลาโดมเขียว ตําบลชากบกอําเภอบ้านค่าย โดยมี นายสมศักดิ์ พะเนียงทอง ที่ปรึกษารัฐมนตรีช่วยว่าการกระทรวงสาธารณสุข นพ.สุเทพ เพชรมากผู้ตรวจราชการกระทรวงสาธารณสุข เขตสุขภาพที่6 นพ.สุนทร เหรียญภูมิการกิจ นายแพทย์สาธารณสุขจังหวัดระยองนพ.ประดิษฐ์ ปฐวีศรีสุธา รองนายแพทย์สาธารณสุขจังหวัดระยอง นายเริงชัย สุขสิลา รองนายแพทย์สาธารณสุขจังหวัดระยอง ผอ.โรงพยาบาล คณะผู้บริหาร และองค์กรปกครองส่วนท้องถิ่น ให้การต้อนรับ
ดร.สาธิต กล่าวว่า กระทรวงสาธารณสุขมีนโยบายให้คนไทยทุกคนมีหมอประจําตัว3 คน ซึ่ง อสม.จะเป็นหมอคนแรก คือ หมอประจําบ้าน ที่เป็นกลไกสําคัญเชื่อมต่อการทํางานกับหมอสาธารณสุข และหมอครอบครัว การให้ความรู้ด้านวิชาการ เพิ่มพูนทักษะการปฏิบัติงานอย่างสม่ําเสมอ จึงเป็นสิ่งจําเป็นที่จะช่วยให้ อสม.สามารถจัดการปัญหาสุขภาพของประชาชน ร่วมกับทีมหมอครอบครัวและเครือข่ายสุขภาพได้อย่างมีประสิทธิภาพ โดยขอให้ยึดอุดมการณ์จิตอาสา ทํางานอย่างเต็มที่ ดูแลตัวเองให้มีสุขภาพกายและใจที่แข็งแรง อีกทั้งดําเนินงานตามนโยบายปีแห่งสุขภาพสูงวัยไทยร่วมดูแลคัดกรองสุขภาพผู้สูงอายุ มุ่งสู่เป้าหมาย 10 ล้านคนทั่วประเทศ ตลอดจนช่วยกันเร่งกระตุ้นเชิญชวนประชาชนเสริมภูมิคุ้มกันโรคโควิด 19 ให้มากยิ่งขึ้น โดยเฉพาะการฉีดวัคซีนให้ครบ 4 เข็ม เพื่อช่วยลดการป่วยหนักและการเสียชีวิต
สําหรับการประชุมแลกเปลี่ยนเรียนรู้และพัฒนาศักยภาพ อสม.ฯ จังหวัดระยอง กําหนดจัดให้ครบทั้ง8 อําเภอ รวม 5,000 คน ภายในเดือนกุมภาพันธ์ 2566 นี้ ได้แก่ ครั้งที่ 1 อสม.อําเภอเมืองระยอง จํานวน 1,200 คนวันที่ 14 มกราคม 2566 ครั้งที่ 2 อสม.อําเภอแกลง จํานวน 800 คน วันที่ 28 มกราคม 2566 ครั้งที่ 3อสม.อําเภอบ้านค่าย จํานวน1,000 คน วันที่ 29 มกราคม 2566 ครั้งที่ 4 อสม.อําเภอนิคมพัฒนาและอําเภอบ้านฉางจํานวน 800 คน วันที่ 5 กุมภาพันธ์ 2566 ครั้งที่ 5 อสม.อําเภอวังจันทร์และอําเภอเขาชะเมา จํานวน 700 คน วันที่ 12 กุมภาพันธ์ 2566 และครั้งที่ 6 อสม.อําเภอปลวกแดง จํานวน 500 คน วันที่ 19 กุมภาพันธ์ 2566 กิจกรรมภายในงาน ประกอบด้วย การบรรยายและการออกบูธของสมาคม ฌกส.อสม.แห่งประเทศไทย การบรรยายการดําเนินงานของ อสม. และการให้ความรู้กับประชาชนในพื้นที่ ด้านการเฝ้าระวังป้องกันและควบคุมโรคโควิด 19 และการดูแลผู้สูงอายุ เป็นต้น
***************************** 29 มกราคม 2566
รัฐบาลไทย-ข่าวทำเนียบรัฐบาล-รสอ.รก.รปอ.ณัฏฐิญาฯ รุดตรวจเยี่ยม สอจ.ลำปาง เผยเตรียมของบซ่อมแซมบ้านพักเพื่อสร้างความสุขให้เจ้าหน้าที่ทุกระดับ
วันเสาร์ที่ 28 มกราคม 2566
28/01/2566
รสอ.รก.รปอ.ณัฏฐิญาฯ รุดตรวจเยี่ยม สอจ.ลําปาง เผยเตรียมของบซ่อมแซมบ้านพักเพื่อสร้างความสุขให้เจ้าหน้าที่ทุกระดับ
รสอ.รก.รปอ.ณัฏฐิญาฯ รุดตรวจเยี่ยม สอจ.ลําปาง เผยเตรียมของบซ่อมแซมบ้านพักเพื่อสร้างความสุขให้เจ้าหน้าที่ทุกระดับ
รสอ.รก.รปอ.ณัฏฐิญาฯ รุดตรวจเยี่ยม สอจ.ลําปาง เผยเตรียมของบซ่อมแซมบ้านพักเพื่อสร้างความสุขให้เจ้าหน้าที่ทุกระดับ
เมื่อวันที่ 27 มกราคม 2566 เวลา 10.30 น. นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม พร้อมด้วย นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม และผู้บริหารกระทรวงอุตสาหกรรม เข้าตรวจเยี่ยมสํานักงานอุตสาหกรรมจังหวัดลําปาง (สอจ.ลําปาง) นายสุภชัย ไวยาวัจมัย อุตสาหกรรมจังหวัดลําปาง พร้อมด้วยนางพัชรี ใบยา อุตสาหกรรมจังหวัดเชียงใหม่ นางจันทนา ไวยาวัจมัย อุตสาหกรรมจังหวัดลําพูน ร่วมให้การต้อนรับ ซึ่งปัจจุบัน สอจ.ลําปาง มีบุคลากร จํานวน 33 คน แบ่งเป็น 4 กลุ่มงาน ประกอบด้วย กลุ่มนโยบายและแผนงาน กลุ่มโรงงานอุตสาหกรรม กลุ่มอุตสาหกรรมพื้นฐานและการเหมืองแร่ และกลุ่มส่งเสริมและพัฒนาอุตสาหกรรม
สํานักงานอุตสาหกรรมจังหวัดลําปาง จัดตั้งขึ้นเมื่อปี พ.ศ.2520 โดยในครั้งแรกได้เช่าอาคารพาณิชย์ในเขตเทศบาลเมืองลําปาง เป็นที่ตั้งแห่งแรก และในปี พ.ศ.2540 ได้ย้ายมาที่อาคารศาลากลางจังหวัดลําปาง ต่อมาในปี พ.ศ. 2548 ย้ายมาอยู่ ณ ที่ตั้งปัจจุบันซึ่งแต่เดิมเป็นอาคารของกรมทรัพยากรธรณี ตั้งอยู่เลขที่ 252 ถนนพหลโยธิน หมู่ที่ 8 ตําบลชมพู อําเภอเมือง จังหวัดลําปาง บนเนื้อที่ 14 ไร่ 3 งาน 35 ตารางวา มีสิ่งก่อสร้างใช้ประโยชน์ อาทิ อาคารสํานักงาน อาคารเก็บพัสดุใช้แล้ว ห้องประชุม บ้านพักข้าราชการ จํานวน 19 หลัง ในจํานวนนี้มีผู้พักอาศัย 10 หลัง มีบ้านพักชํารุด 5 หลัง และเสื่อมสภาพไม่สามารถซ่อมแซมได้ 4 หลัง เนื่องจากมีอายุการใช้งานนานกว่า 40 ปี ประกอบกับตัวบ้านสร้างด้วยไม้ ทําให้เกิดการชํารุดทรุดโทรมไปตามกาลเวลา ดังนั้น รสอ.รก.รปอ. จึงได้มอบนโยบายให้ทางสํานักงานอุตสาหกรรมจังหวัดลําปาง จัดเตรียมข้อมูลบ้านพักทั้งหมด พร้อมแนวทางการซ่อมแซมบ้านพัก และเอกสารภาพถ่ายให้ครบถ้วน เพื่อเร่งดําเนินการของบประมาณสําหรับนํามาปรับปรุงซ่อมแซม เพื่อให้บุคลากรได้มีความเป็นอยู่ที่ดีขึ้นต่อไป
รัฐบาลไทย-ข่าวทำเนียบรัฐบาล-ส่วนราชการทยอยออกแนวปฏิบัติรับ พ.ร.บ.การปฏิบัติราชการทางอิเล็กทรอนิกส์ เพื่ออำนวยความสะดวกประชาชน ล่าสุดถึงคิวกรมที่ดินกำหนดวิธีแสดงใบอนุญาต 3 วิธี
วันอาทิตย์ที่ 29 มกราคม 2566
29/01/2566
ส่วนราชการทยอยออกแนวปฏิบัติรับ พ.ร.บ.การปฏิบัติราชการทางอิเล็กทรอนิกส์ เพื่ออํานวยความสะดวกประชาชน ล่าสุดถึงคิวกรมที่ดินกําหนดวิธีแสดงใบอนุญาต 3 วิธี
ส่วนราชการทยอยออกแนวปฏิบัติรับ พ.ร.บ.การปฏิบัติราชการทางอิเล็กทรอนิกส์ เพื่ออํานวยความสะดวกประชาชน ล่าสุดถึงคิวกรมที่ดินกําหนดวิธีแสดงใบอนุญาต 3 วิธี โชว์ภาพผ่านอุปกรณ์อิเล็กทรอนิกส์ คิวอาร์โคด และบนแอปพลิเคชันหรือเว็บไซต์
วันที่ 29 มกราคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่พระราชบัญญัติ (พ.ร.บ.) การปฏิบัติราชการทางอิเล็กทรอนิกส์ พ.ศ. 2565 ซึ่งเป็นกฎหมายกลางให้หน่วยงานต่างๆ กําหนดวิธีให้บริการแก่ประชาชนตามภารกิจด้วยวิธีการทางอิเล็กทรอนิกส์ มีผลบังคับตั้งแต่วันที่ 10 ม.ค. 66 เป็นต้นมา ส่วนราชการได้ทยอยเปิดบริการด้วยวิธีทางอิเล็กทรอนิกส์แล้ว เช่น กรมการปกครอง ได้เปิดให้บริการบัตรประชาชนดิจิทัล (Digital ID) ผ่านแอปพลิเคชัน D.DOPA
ล่าสุด กรมที่ดิน ได้ออกประกาศ เรื่อง วิธีการแสดงใบอนุญาตโดยวิธีการทางอิเล็กทรอนิกส์ พ.ศ. 2566 เพื่อให้เป็นไปตามมาตรา 13(1) พ.ร.บ.การปฏิบัติราชการทางอิเล็กทรอนิกส์ฯ ที่บัญญัติว่าในกรณีที่กฎหมายกําหนดให้ผู้รับอนุญาตต้องแสดงใบอนุญาตไว้ในที่เปิดเผย ให้เป็นสิทธิของผู้รับอนุญาตที่จะแสดงใบอนุญาตนั้นโดยวิธีการทางอิเล็กทรอนิกส์ก็ได้ด้วย โดยประกาศฯ มีผลตั้งแต่วันที่ 27 ม.ค. 66 เป็นต้นไป
น.ส.ไตรศุลี กล่าวว่า ประกาศฯ ได้กําหนดวิธีการแสดงใบอนุญาตตามกฎหมายในความรับผิดชอบของกรมที่ดิน โดยวิธีการทางอิเล็กทรอนิกส์ ประกอบด้วย ใบอนุญาตตามความในมาตรา 9 แห่งประมวลกฎหมายที่ดิน (ใบอนุญาตดูดทราย), ใบอนุญาตจัดตั้งสํานักงานช่างรังวัดเอกชน ตามกฎหมายว่าด้วยช่างรังวัดเอกชน, ใบอนุญาตให้ทําการจัดสรรที่ดิน ตามกฎหมายว่าด้วยการจัดสรรที่ดิน และใบแทนใบอนุญาตข้างต้น
ทั้งนี้ ผู้รับอนุญาตสามารถเลือกแสดงใบอนุญาตอย่างหนึ่งอย่างใดใน 3 วิธี ดังนี้ 1.แสดงเป็นภาพผ่านอุปกรณ์อิเล็กทรอนิกส์ 2.แสดงเป็นคิวอาร์โคดที่อุปกรณ์อิเล็กทรอนิกส์สามารถสแกนเพื่อเข้าถึงใบอนุญาตที่เป็นเอกสารอิเล็กทรอนิกส์หรือภาพทางอิเล็กทรอนิกส์ของใบอนุญาต และ 3.แสดงข้อมูลผ่านแอปพลิเคชันหรือเว็บไซต์ของผู้รับอนุญาต
น.ส.ไตรศุลี กล่าวว่า การแสดงใบอนุญาตโดยวิธีการทางอิเล็กทรอนิกส์จะต้องมีขนาดของภาพและความละเอียดที่ชัดเจนเพียงพอ แสดงให้เห็นข้อมูลอันเป็นสาระสําคัญของใบอนุญาตได้ครบถ้วน และเมื่อได้เลือกแสดงใบอนุญาตโดยวิธีการทางอิเล็กทรอนิกส์อย่างใดอย่างหนึ่งใน 3 วิธีดังกล่าวแล้ว ผู้รับใบอนุญาตไม่ต้องแสดงใบอนุญาตไว้โดยเปิดเผยตลอดเวลา ณ สถานที่ประกอบกิจการอีก แต่ต้องสามารถแสดงต่อเจ้าพนักงานหรือพนักงานเจ้าหน้าที่ได้ตลอดเวลา เมื่อมีการตรวจสอบ
ทั้งนี้ ผู้ที่สนใจสามารถอ่านประกาศกรมที่ดิน เรื่อง วิธีการแสดงใบอนุญาตโดยวิธีการทางอิเล็กทรอนิกส์ พ.ศ. 2566 ได้ที่ https://bit.ly/3JjjEV7
รัฐบาลไทย-ข่าวทำเนียบรัฐบาล-ปลัดฯ ณัฐพล นำคณะลงพื้นที่ศูนย์ DIPROM MICE CENTER จ. ลำปาง พร้อมดันเป็นศูนย์กลางการจัดงานและการประชุมนานาชาติภาคเหนือ
วันเสาร์ที่ 28 มกราคม 2566
28/01/2566
ปลัดฯ ณัฐพล นําคณะลงพื้นที่ศูนย์ DIPROM MICE CENTER จ. ลําปาง พร้อมดันเป็นศูนย์กลางการจัดงานและการประชุมนานาชาติภาคเหนือ
ปลัดฯ ณัฐพล นําคณะลงพื้นที่ศูนย์ DIPROM MICE CENTER จ. ลําปาง พร้อมดันเป็นศูนย์กลางการจัดงานและการประชุมนานาชาติภาคเหนือ
จังหวัดลําปาง : เมื่อวันที่ 27 มกราคม 2566 เวลา 13.30 น. ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมขับเคลื่อนนโยบายกระทรวงอุตสาหกรรมและแนวทางการบูรณาการงานของหน่วยงานในพื้นที่ พร้อมเยี่ยมชมศูนย์ประชุมและแสดงสินค้าอุตสาหกรรมภาคเหนือ (DIPROM MICE CENTER) อําเภอเกาะคา จังหวัดลําปาง โดยมีนางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายสุภชัย ไวยาวัจมัย อุตสาหกรรมจังหวัดลําปาง นางพัชรี ใบยา อุตสาหกรรมจังหวัดเชียงใหม่ นางจันทนา ไวยาวัจมัย อุตสาหกรรมจังหวัดลําพูน นายสุรพล ปลื้มใจ ผู้อํานวยการศูนย์ส่งเสริมอุตสาหกรรมภาคที่ 1 จังหวัดเชียงใหม่ และนายสกล สุพรรณบรรจง ประธานหอการค้าจังหวัดลําปาง และผู้บริหารกระทรวงอุตสาหกรรม เข้าร่วมการประชุม โดยมีนายกิตติโชติ ศุภกําเนิด ผู้อํานวยการศูนย์วิจัยและพัฒนาวัสดุอุตสาหกรรมสร้างสรรค์ กรมส่งเสริมอุตสาหกรรม และเจ้าหน้าที่ ให้การต้อนรับและนําเรียนการดําเนินงานของ DIPROM MICE CENTER
โดยปลัดกระทรวงอุตสาหกรรม ได้มอบนโยบายถึงการใช้พื้นที่ของศูนย์ DIPROM MICE CENTER ให้เกิดประโยชน์สูงสุด ด้วยการบูรณาการจากหน่วยงานภายในและภายนอกเพื่อให้เกิดกิจกรรมอย่างต่อเนื่อง อาทิ การจัดอบรมสัมมนา การจัดนิทรรศการ การจัดงานแสดงสินค้า กิจกรรมการศึกษาดูงาน และกิจกรรมสันทนาการต่าง ๆ เป็นต้น นอกจากนี้ รสอ.รก.รปอ. ได้มีข้อแนะนําให้สํานักงานอุตสาหกรรมจังหวัดลําปาง จังหวัดลําพูน จังหวัดเชียงใหม่ ศูนย์วิจัยและพัฒนาวัสดุอุตสาหกรรมสร้างสรรค์ และศูนย์ส่งเสริมอุตสาหกรรมภาคที่ 1 บูรณาการการทํางานร่วมกันเพื่อดําเนินการจัดทําแผนงานหรือปฏิทินการจัดกิจกรรมภายในศูนย์ DIPROM MICE CENTER ให้เหมาะสมกับฤดูกาลของจังหวัด เชื่อมโยงสู่การพัฒนากลุ่มท่องเที่ยวอารยธรรมล้านนา เพื่อให้เป็นศูนย์กลางการประชุมระดับชาติและการจัดงานขนาดเล็กในพื้นที่ภาคเหนือ รวมถึงพัฒนากิจกรรมและบริการให้อยู่ในรูปแบบการท่องเที่ยวเชิงสร้างสรรค์ ส่วนทางด้านประธานหอการค้าจังหวัดลําปาง ได้เสนอแนะให้ใช้พื้นที่ศูนย์ฯ จัดกิจกรรม E-Sport หรือ กีฬาอิเล็กทรอนิกส์ ทางภาคเหนือ เพื่อส่งเสริมให้เยาวชนในพื้นที่ได้มีเวทีแลกเปลี่ยนความรู้สู่การพัฒนาทักษะให้ดียิ่งขึ้นต่อไป
นอกจากนี้ ผู้อํานวยการศูนย์วิจัยและพัฒนาวัสดุอุตสาหกรรมสร้างสรรค์ ได้รายงานผลการดําเนินงานของศูนยวิจัยฯ เช่น โครงสร้างบุคลากร งบประมาณ ตัวชี้วัด แผนการดําเนินงานในปี 2566 และคําของบประมาณปี 2567 นอกจากนี้ได้รายงานความคืบหน้าการดําเนินโครงการพัฒนาอาชีพเสริมเพิ่มรายได้ให้ชุมชนดีพร้อม ซึ่งมีผลการดําเนินการเป็นไปตามเป้าหมาย
หลังจากนั้น ปลัดกระทรวงอุตสาหกรรม พร้อมคณะ ได้ตรวจเยี่ยมสํานักงานอุตสาหกรรมจังหวัดลําปาง และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาจังหวัดลําปาง เพื่อรับฟังการดําเนินงานและให้กําลังใจบุคลากรทุกระดับ เพื่อสร้างขวัญและกําลังใจในการปฏิบัติงานให้มีประสิทธิภาพยิ่งขึ้นต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม โชว์ ดูแลผู้ต้องขังดีเยี่ยม เล็งเดินหน้าตั้งนิคมอุตสาหกรรมราชทัณฑ์ 4 ภาค หางานให้ผู้ต้องขัง 2 หมื่นคน
วันอาทิตย์ที่ 29 มกราคม 2566
29/01/2566
รัฐมนตรีว่าการกระทรวงยุติธรรม โชว์ ดูแลผู้ต้องขังดีเยี่ยม เล็งเดินหน้าตั้งนิคมอุตสาหกรรมราชทัณฑ์ 4 ภาค หางานให้ผู้ต้องขัง 2 หมื่นคน
รัฐมนตรีว่าการกระทรวงยุติธรรม โชว์ ดูแลผู้ต้องขังดีเยี่ยม เล็งเดินหน้าตั้งนิคมอุตสาหกรรมราชทัณฑ์ 4 ภาค หางานให้ผู้ต้องขัง 2 หมื่นคน หวังลดการกลับไปทําผิดซ้ํา ชี้ เปิดโอกาสนักโทษหารายได้เฉลี่ย 8,000 บาท ดูแลตัวเอง-ครอบครัว
วันที่ 29 มกราคม 2566 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยถึงความคืบหน้าโครงการนิคมอุตสาหกรรมราชทัณฑ์ว่า กรมราชทัณฑ์ ได้รายงานความคืบหน้าการขับเคลื่อนนิคมอุตสาหกรรมราชทัณฑ์ ในระยะที่ 2 หลังในระยะแรกได้ผลักดันจัดตั้งนิคมอุตสาหกรรมทรัพย์สาคร ที่จังหวัดสมุทรสาคร เรียบร้อยแล้ว เพื่อให้ผู้ต้องขังมีงานทํา และมีอาชีพหลังพ้นโทษ ทําให้มีการศึกษาแนวทางจัดตั้งนิคมอุตสาหกรรมราชทัณฑ์ เพื่อรองรับผู้ต้องขัง 4 ภาค โดยภาคเหนือ กําหนดไว้ที่จังหวัดลําพูน ภาคอีสาน จังหวัดนครราชสีมา และภาคใต้ จังหวัดสงขลา
นายสมศักดิ์ กล่าวอีกว่า ผลการศึกษาวิจัยของมหาวิทยาลัยธรรมศาสตร์ ในเรื่องนี้ พบว่า เป็นโครงการที่คุ้มค่าการลงทุนในระยะยาว เพราะไม่เป็นภาระภาครัฐ และไม่ก่อหนี้ให้เกิดผลกระทบต่อวินัยการเงินการคลังของรัฐ เนื่องจากนิคมอุตสาหกรรมราชทัณฑ์ 1 แห่ง จะสามารถรองรับแรงงานได้ถึง 1 หมื่นคน แต่จะใช้รองรับแรงงานผู้ต้องขังแห่งละ 5,000 คน ที่เหลือให้เกิดการจ้างงานคนในพื้นที่ ซึ่งหากทํา 4 ภาค ก็จะรองรับแรงงานผู้ต้องขังได้ถึง 20,000 คน จะช่วยทําให้รัฐบาล ไม่ต้องเสียงบประมาณในการสร้างเรือนจําเพิ่ม เพราะเรือนจํา 1 แห่ง จะรองรับผู้ต้องขังได้ 2-3 พันคน โดยใช้งบประมาณสร้างแห่งละ 1,600 ล้านบาท ดังนั้น นิคมอุสาหกรรมราชทัณฑ์ จํานวน 4 แห่ง ก็จะช่วยให้ไม่ต้องสร้างเรือนจําเพิ่มถึง 7 แห่ง ประหยัดงบประมาณได้ถึง 11,200 ล้านบาท
“นอกจากไม่ต้องเสียเงินสร้างเรือนจําเพิ่มแล้ว ยังสามารถประหยัดงบประมาณ ในการดูแลผู้ต้องขังได้อีกด้วย ทั้งค่าอาหาร เครื่องนุ่งห่ม ของใช้จําเป็น สบู่ ยาสีฟัน ผ้าอนามัย เฉลี่ยคนละ 22,000 บาทต่อปี ซึ่งถ้าออกไปทํางาน 2 หมื่นคน ก็จะช่วยประหยัดค่าใช้จ่ายได้ถึง 440 ล้านบาทต่อปี รวมถึงในนิคมอุตสาหกรรมฯ จะทําให้ผู้ต้องขัง ที่ได้รับการพักโทษ สามารถดูแลตัวเองและครอบครัวได้ เนื่องจากจะมีรายได้เฉลี่ยคนละ 8,000 บาทต่อเดือน ขณะเดียวกัน ที่ผ่านมา กรมราชทัณฑ์ มักจะเจอปัญหาผู้พ้นโทษ กลับมากระทําผิดซ้ําในรอบ 3 ปี เฉลี่ยถึง 35% เพราะสาเหตุหลักไม่มีอาชีพ ดังนั้น โครงการนี้ จะเป็นกลไกสําคัญในการดูแลผู้ต้องขัง จนสามารถกลับเข้าสู่สังคมได้อย่างแข็งแรง มีอาชีพเลี้ยงดูตัวเองและครอบครัว ซึ่งจะช่วยลดการกลับเข้าวงจรทําผิดแบบเดิมๆได้ เพราะจากการเปิดให้ผู้ต้องขังใกล้พ้นโทษ ได้ทดลองทํางานจํานวน 482 คน พบมีผู้ผิดเงื่อนไขเพียง 36 ราย ซึ่งถือว่า เป็นตัวเลขที่น้อยลง เมื่อผู้ต้องขังมีงานทําเป็นหลักแหล่ง” รมว.ยุติธรรม กล่าว
รัฐบาลไทย-ข่าวทำเนียบรัฐบาล-รัฐบาลตามติดราคาสินค้าควบคุม พาณิชย์เบรกขึ้นราคานมผงเด็กและปลากระป๋อง
วันอาทิตย์ที่ 29 มกราคม 2566
29/01/2566
รัฐบาลตามติดราคาสินค้าควบคุม พาณิชย์เบรกขึ้นราคานมผงเด็กและปลากระป๋อง
รัฐบาลตามติดราคาสินค้าควบคุม พาณิชย์เบรกขึ้นราคานมผงเด็กและปลากระป๋อง
วันที่ 29 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ด้วยสถานการณ์เงินเฟ้อที่ประสบอยู่ทั่วโลก ทําให้ราคาสินค้าอุปโภคบริโภคในประเทศขยับตัวสูงขึ้นตาม ซึ่งเรื่องนี้ รัฐบาลไม่เคยนิ่งนอนใจ ซึ่งนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้สั่งการให้หน่วยงานที่เกี่ยวข้องเข้าไปกํากับดูแลราคาอย่างเต็มที่ โดยได้ให้นโยบายและการดําเนินการใดให้ถือหลักทุกฝ่ายสามารถอยู่ได้ ทั้งเกษตรกร ผู้ประกอบการ ผู้บริโภค ให้เกิดความสมดุล ไม่เอาเปรียบซึ่งกันและกัน เพื่อประโยชน์สูงสุดของทุกฝ่าย
และล่าสุดในเรื่องของราคานมผงเลี้ยงเด็กแรกเกิด ที่มีข่าวว่าจะปรับราคาเพิ่มขึ้น 10% และปลากระป๋องปรับขึ้นราคากระป๋องละ 2 บาทนั้น ทางกรมการค้าภาย กระทรวงพาณิชย์ แจ้งว่า สินค้าทั้ง 2 รายการ เป็นสินค้าควบคุมหากจะปรับราคาจะต้องยื่นขออนุญาตมายังกรมการค้าภายในเสียก่อน และทางกรมฯ ได้ขอความร่วมมือผู้ผลิตสินค้าตรึงราคาสินค้าในราคาเดิม เพื่อไม่ซ้ําเติมค่าครองชีพประชาชน และย้ําว่าขณะนี้ยังไม่มีการอนุมัติให้สินค้าทั้ง 2 รายการปรับขึ้นราคาจากราคาเดิม ส่วนราคาที่ขยับขึ้นบ้างขณะนี้ อาจเป็นการขอปรับส่วนลดทางการค้าของผู้ผลิตให้น้อยลง ทําให้ราคาจําหน่ายในท้องตลาดสูงขึ้น
ส่วนกรณีนมถั่วเหลืองจะปรับขึ้นราคากล่องละ 1-2 บาทนั้น เนื่องจากนมถั่วเหลืองเป็นสินค้าทางเลือก ไม่ใช่สินค้าควบคุมที่ต้องขออนุญาต แต่จะต้องกําหนดราคาให้สอดคล้องตามต้นทุนไม่ให้สูงเกินจริง ซึ่งกรมฯได้ประสานขอดูโครงสร้างต้นทุนว่าอัตราที่ปรับเหมาะสมสอดคล้องกับต้นทุนหรือไม่
นางสาวรัชดา กล่าวต่อว่า ขณะนี้มีสินค้าและบริการควบคุมจํานวน 56 รายการ ซึ่งรองนายกฯจุรินทร์ ได้สั่งการให้ติดตามการปรับเปลี่ยนราคาอย่างใกล้ชิด โดยระบบของกรมการค้าภายใน ได้กําหนดแนวทางไว้ คือ สินค้าและบริการที่มีความอ่อนไหวเป็นพิเศษ เช่น เนื้อหมูชําแหละ ไก่สด น้ํามันพืช จะมีการติดตามราคาและภาวะทั้งในประเทศ และต่างประเทศเป็นประจําทุกวัน พร้อมทั้งให้เจ้าหน้าที่สํานักตรวจสอบและปฏิบัติการตรวจสอบราคาจําหน่ายเข้มงวดและต่อเนื่อง ส่วนสินค้าสินค้าและบริการที่ต้องติดตามภาวะและสถานการณ์อย่างใกล้ชิดเป็นพิเศษสัปดาห์ละ 2 ครั้ง เช่น สบู่ น้ํายาล้างจาน อาหารปรุงสําเร็จ นมผง กระดาษชําระ ซึ่งหากตรวจพบภาวะวิกฤตทางกรมอาจกําหนดมาตรการเพิ่มเติม ทั้งการกําหนดสินค้าและบริการควบคุมเพิ่มเติม ควบคุมราคาขาย กําหนดให้ปันส่วน เป็นต้น มากไปกว่านั้น สินค้าอุปโภคบริโภคจําเป็น เช่น แชมพู สบู่เหลว หากจะมีการเปลี่ยนขนาดบรรจุ เปลี่ยนสูตร หรือเปลี่ยนกลิ่น เพื่อวางจําหน่ายใหม่ ผู้ประกอบการต้องแจ้งมายังกรมการค้าภายในให้ทราบทุกครั้งก่อนจะนําไปวางจําหน่ายไม่เช่นนั้นถือว่ามีความผิดตามระเบียบของกรมฯ
รัฐบาลไทย-ข่าวทำเนียบรัฐบาล-นายกรัฐมนตรีมั่นใจเศรษฐกิจดีคนไทยจะมีงานทำเพิ่มขึ้นอีก ล่าสุดสำนักงานสถิติเผยสถานการณ์แรงงาน ผู้มีงานทำเพิ่ม 6.2 แสนคน ว่างงานลดลง 9.5 หมื่นคน
วันอาทิตย์ที่ 29 มกราคม 2566
29/01/2566
นายกรัฐมนตรีมั่นใจเศรษฐกิจดีคนไทยจะมีงานทําเพิ่มขึ้นอีก ล่าสุดสํานักงานสถิติเผยสถานการณ์แรงงาน ผู้มีงานทําเพิ่ม 6.2 แสนคน ว่างงานลดลง 9.5 หมื่นคน
นายกรัฐมนตรีมั่นใจเศรษฐกิจดีคนไทยจะมีงานทําเพิ่มขึ้นอีก ล่าสุดสํานักงานสถิติเผยสถานการณ์แรงงาน ผู้มีงานทําเพิ่ม 6.2 แสนคน ว่างงานลดลง 9.5 หมื่นคน
วันที่ 29 มกราคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ให้ความสําคัญกับการติดตามการมีงานทําของประชาชน เพื่อให้มั่นใจว่าสถานการณ์ได้กลับเข้าใกล้ภาวะปกติหลังการแพร่ระบาดของโควิด19 โดยข้อมูลล่าสุด ณ เดือน พ.ย. 65 สํานักงานสถิติแห่งชาติ(สสช.) ได้รายงานให้เห็นภาวะมีงานทําและการว่างที่ดีขึ้นต่อเนื่องต่อเนื่อง
“นายกรัฐมนตรีพอใจกับสถานการณ์การมีงานทําของประชาชนในภาพรวม ที่ข้อมูลล่าสุด ณ เดือนพ.ย. 65 พบว่าประชาชนมีงานทํา 39.82 ล้านคน การว่างงานที่ร้อยละ 1.2 ถือว่าใกล้เคียงกับช่วงก่อนโควิด19 ในปี 2562 ที่ร้อยละ 0.9 และมั่นใจว่าเศรษฐกิจที่กําลังดีขึ้นโดยเฉพาะจากการฟื้นตัวของการท่องเที่ยวจะส่งผลบวกต่อการมีงานทําของไทยมากขึ้นอีก โดยนายกรัฐมนตรีขอให้หน่วยงานเกี่ยวข้องให้ความสําคัญกับการผลักดันการยกระดับขีดความสามารถของคนไทยเพื่อนําไปสู่การได้ค่าจ้างและรายได้ที่สูงขึ้นตามความสามารถ”น.ส.ไตรศุลี กล่าว
น.ส.ไตรศุลี กล่าวว่า สสช. รายงานข้อมูลการสํารวจภาวะการมีงานทําของคนไทย ณ เดือนพ.ย. 65 ทั่วประเทศพบผู้มีอายุตั้งแต่ 15 ปีขึ้นไป 58.73 ล้านคน เป็นผู้ที่อยู่ในกําลังแรงงานหรือผู้ที่พร้อมจะทํางาน 40.36 ล้านคน ในจํานวนนี้เป็นผู้มีงานทํา 39.82 ล้านคน ผู้ว่างงาน 4.6 แสนล้านคน และผู้ที่รอฤดูกาล 8 หมื่นคน ส่วนผู้ที่อยู่นอกกําลังแรงงานหรือผู้ที่ไม่พร้อมทํางาน เช่นแม่บ้าน นักเรียน คนชรา มีจํานวน 18.37 ล้านคน
สําหรับผู้มีงานทํา 39.82 ล้านคน ในเดือน พ.ย.นั้น มีจํานวนเพิ่มขึ้น 6.2 แสนคน จากเดือน ต.ค. 65 แยกเป็นผู้มีงานทําในภาคเกษตรกรรม 12.34 ล้านคน และและนอกภาคเกษตรกรรม(เช่น อุตสาหกรรม พาณิชยกรรมและบริการ) 27.48 ล้านคน
นอจากนี้ เมื่อพิจารณาจากชั่วโมงการทํางานซึ่งสะท้อนความมั่นคงของงานและรายได้ก็พบว่ากลุ่มที่ทํางานในเกณฑ์ (มากกว่า 35 ชั่วโมงต่อสัปดาห์) มีจํานวนมากขึ้น โดยเดือน พ.ย. 65 กลุ่มผู้มีงานทํา 50 ชั่วโมงขึ้นไปต่อสัปดาห์ มีจํานวน 6.67 ล้านคน เพิ่มขึ้นจาก 5.98 ล้านคนในดือนต.ค., ทํางานตั้งแต่ 35-49 ชั่วโมงต่อสัปดาห์ มี 26.90 ล้านคน เพิ่มขึ้นจาก 26.69 ล้านคนในเดือน ต.ค. ส่วนกลุ่มที่ทํางานน้อยกว่า 35 ชั่วโมงต่อสัปดาห์มี 6.25 ล้านคน ลดลงจาก 6.53 ล้านคนในเดือน ต.ค.
น.ส.ไตรศุลี กล่าวว่า ในส่วนผู้ว่างงานเดือน พ.ย. 4.65 แสนคน ลดลง 9.5 หมื่นคนจากเดือน ต.ค. คิดเป็นอัตราการว่างงาน ร้อยละ 1.2 จาก ร้อยละ 1.4 ในเดือนต.ค. และเมื่อพิจารณาเป็นรายภาคพบว่า เกือบทุกภาคมีจํานวน ผู้ว่างงานลดลง ยกเว้นภาคใต้เพิ่มขึ้น 3.3 หมื่นคน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม “เชียงใหม่” ติดอันดับเมืองที่มีความปลอดภัยมากที่สุดในอาเซียน และเป็นอันดับที่ 32 ของโลก จากการจัดอันดับของเว็บไซต์ Numbeo
วันอาทิตย์ที่ 29 มกราคม 2566
29/01/2566
โฆษกรัฐบาลเผย นายกฯ ปลื้ม “เชียงใหม่” ติดอันดับเมืองที่มีความปลอดภัยมากที่สุดในอาเซียน และเป็นอันดับที่ 32 ของโลก จากการจัดอันดับของเว็บไซต์ Numbeo
โฆษกรัฐบาลเผย นายกฯ ปลื้ม “เชียงใหม่” ติดอันดับเมืองที่มีความปลอดภัยมากที่สุดในอาเซียน และเป็นอันดับที่ 32 ของโลก จากการจัดอันดับของเว็บไซต์ Numbeo
วันที่ 29 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ต่อกรณีการจัดอันดับของเว็บไซต์ Numbeo ซึ่งเป็นเว็บไซต์ด้านการวิจัยและเป็นฐานข้อมูลด้านคุณภาพชีวิตขนาดใหญ่ (ที่มา: Crime Index and Safety Index by City 2023 (numbeo.com)) จังหวัดเชียงใหม่ของไทย ได้รับการจัดอันดับให้เป็นเมืองที่มีความปลอดภัยสูงเป็นอันดับที่ 32 ของโลก และนับเป็นอันดับที่ 1 ในภูมิภาคเอเชียตะวันออกเฉียงใต้ (อาเซียน)
ในส่วนนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบการจัดอันดับดังกล่าว พร้อมทั้งขอบคุณไปยังทุกหน่วยงานที่เกี่ยวข้องที่บูรณาการการทํางานร่วมกันสอดส่องดูแลด้านความปลอดภัยแก่ประชาชนอย่างเข้มงวด จริงจัง เห็นเป็นผลสําเร็จ สร้างความเชื่อมั่นและชื่อเสียงที่ดีแก่ประเทศไทย
โฆษกประจําสํานักนายกรัฐมนตรี กล่าวเพิ่มเติมว่า เว็บไซต์ Numbeo ได้จัดทําดัชนีอาชญากรรม (Crime Index) และดัชนีความปลอดภัย (Safety Index) ประจําปี 2566 (ครั้งที่ 1) จํานวน 416 เมืองทั่วโลก โดยจังหวัดเชียงใหม่ มีคะแนนดัชนีอาชญากรรมอยู่ที่ 24.5 คะแนน ซึ่งอยู่ในระดับต่ํา (เกณฑ์ระหว่าง 20 – 40 คะแนน) และมีคะแนนดัชนีความปลอดภัยสูงอยู่ที่ 75.5 คะแนน ทําให้จังหวัดเชียงใหม่ได้รับการจัดอันดับเป็นเมืองที่มีความปลอดภัย อันดับที่ 32 ของโลก และเป็นอันดับที่ 1 ของอาเซียน ขณะที่กรุงเทพมหานคร ได้อันดับที่ 170 ของโลก อันดับที่ 7 ของอาเซียน ด้วยคะแนนดัชนีอาชญากรรม 40.5 คะแนน และคะแนนดัชนีความปลอดภัย 59.5 คะแนน
ทั้งนี้ เมืองที่มีความปลอดภัยมากที่สุดในโลก คือ เมืองอาบูดาบี สหรัฐอาหรับเอมิเรตส์ ซึ่งมีคะแนนดัชนีอาชญากรรม 11.2 คะแนน และคะแนนดัชนีความปลอดภัย 88.8 คะแนน ขณะที่เมืองที่มีความปลอดภัยน้อยที่สุดในโลก คือ เมืองการากัส สาธารณรัฐเวเนซุเอลา ซึ่งมีคะแนนดัชนีอาชญากรรม 83.6 คะแนน และคะแนนดัชนีความปลอดภัย 16.4 คะแนน
“นายกรัฐมนตรียินดีเป็นอย่างยิ่งที่หลายเมือง/จังหวัดของไทย ได้รับการจัดอันดับให้มีความปลอดภัยสูง สะท้อนถึงความจริงจัง และความสามารถในการบริหารจัดการ ดําเนินมาตรการด้านความปลอดภัยของรัฐบาล ซึ่งมุ่งมั่นปราบปรามและขจัดอาชญากรรมที่ส่งผลต่อชีวิตและทรัพย์สินของประชาชนอย่างจริงจัง เด็ดขาด เพื่อคุณภาพชีวิตที่ดีของประชาชนชาวไทย ตลอดจนเป็นการสร้างความเชื่อมั่นด้านความปลอดภัยให้แก่นักท่องเที่ยวชาวต่างชาติที่ต้องการเดินทางมายังประเทศไทย” นายอนุชาฯ กล่าว